**Backstreet Girls**, ofte forkortet **BSG**, er et norsk boogierock-band fra Oslo. Bandet ble dannet i 1984. Selv om bandet har skiftet flere medlemmer, er stammen fortsatt den samme. Navnet «Backstreet Girls» spiller sannsynligvis på sangen «Back Street Girl» av Rolling Stones. Musikken til Backstreet Girls er «boogie rock»-inspirert av AC/DC, Ramones, Rose Tattoo, Hanoi Rocks og Status Quo. Bandet ble innlemmet i Rockheim Hall of Fame i 2023.

Historie
--------

### Forhistorie

Hans Petter Baarli og broren Bjørn Terje Baarli etablerte Skedsmokorset-bandet Riff Raff i 1981. Hans Petter kom fra punkbandet Slips fra Jessheim. Riff Raff spilte inn et album, som aldri ble utgitt, men de opptrådte på NRK TV i programmet Zikk Zakk i 1983 med sangene «Juventas» og «Absent Minded». Riff Raff hadde Anders Kronberg på vokal og Bjørn Petter Parborg på bass. Bandet ble oppløst i 1984.

### Starten

Backstreet Girls ble dannet i 1984 av brødrene Pål Kristensen på bass og Tom Kristensen på vokal. De fikk med seg gitarist Petter Baarli fra Riff Raff og trommeslager Petter Hafstad. Petter Hafstad skulle bli trommeslager, men spilte aldri i bandet. Han var med å planlegge og navngi bandet. Seks år senere åpnet han Elm Street Rock Café i Oslo, lokalet hvor Backstreet Girls hadde hatt releaseparty for Party on Elm Street-plata. Hafstad tok logoen og navnet fra plata og åpnet den rockekafeen som han drev fram til nyttårsaften 2011.

Petter Baarlis bror Bjørn Terje Baarli tok over på trommer. Også han kom fra bandet Riff Raff.

Backstreet Girls øvde sammen for aller første gang i Oslo 15. september 1984.

BSG prøvde seg en stund med to gitarister. Stein Ramberg spilte i bandet i 84 og Jon Berg i 85. Stein Ramberg var senere med på turneen hvor livealbumet Get Yer Yo-Yo's Out! The Backstreet Girls Live ble spilt inn. Han spilte rytmegitar på plata.

I studio spilte de inn fem, seks låter. Utdrag fra to av disse ble brukt i filmen *X*, hvor bandet også deltar i en scene. De to låtene var «Gypo» og «Poor Ol' Sam» i demoversjon, spilt inn med Tom Kristensen som vokalist. Teksten på «Gypo» er en helt annen enn den som ble utgitt på *Boogie Till You Puke*-plata.

### Debutalbum

I 1985 forlot Tom Kristensen bandet. Anders Kronberg fra Riff/Raff var en kort periode vokalist før Arne Aarnes tok over. Senere det året begynte de å jobbe med sitt første album.

I 1986 gav de ut sitt debutalbum *Mental Shakedown* på det uavhengige plateselskapet Medicine Records. Albumet ble gitt ut i begrenset opplag, men ble gjenutgitt tre år senere på Polygram Records. Arne Aarnes forlot bandet kort tid etter at plata var spilt inn. Han ble erstattet av Bjørn Müller, vokalist i bandet som var forløperen til det som senere skulle bli T-Zers.

Besetningen med Petter Baarli, Pål Kristensen, Bjørn Terje Baarli og Bjørn Müller holdt de påfølgende tre album, *Boogie Till You Puke*, *Party on Elm Street* og *Coming Down Hard*. De ble nominert til Spellemannprisen 1989 og 1990 i klassen rock for henholdsvis *Party on Elm Street* og *Coming Down Hard*.

I desember 1990 ble Backstreet Girls det første bandet som spilte i Oslos nye konsertlokale Oslo Spektrum.

### Nye vokalister

Rett før jul 1991 forlot Bjørn Müller bandet. Grunner som er nevnt, er alkoholproblemer og at Müller foretrakk grunge. Ny vokalist ble svenske Olle Hillborg fra Glorius Bankrobbers. De ga ut to album sammen med Olle Hillborg *Let's Have It* i 1991 og live-albumet *Get Yer Yo-Yo's Out! The Backstreet Girls Live* i 1993. Olle Hillborg forlot bandet kort tid etter på grunn av forskjellig stil.

Irske Pat Diamond overtok som vokalist, og bandet returnerte til Norge hvor det spilte en del konserter og begynte å jobbe med sitt nye album. De spilte inn albumet *Don't Fake It Too Long*, som var ferdig i 1994. Etter en konsert oppsto det problemer med Diamonds oppholdstillatelse, og han ble utvist.

### Bjørn Müllers comeback

I september 1995 gjorde Bjørn Müller comeback med Backstreet Girls på Elm Street. I desember 1996 spilte de inn et nytt album. I 1997 ble 7"-singelen *«Monster In My Cadillac»* utgitt på Hit me records. I 1999, tre år etter albumet var spilt inn, sju år etter forrige albumutgivelse, ble *Hellway to High* utgitt på FaceFront Records.

### Nye medlemmer

I 1998 forlot bassist Pål Kristensen bandet etter 14 år. Tommy Lug var en kort periode vikar på bass før Morten Lunde fra Sobious Dip ble bandets nye bassist. De ga ut to album og en EP med Lunde; jule-EP-en *Christmas Crusher* i 1999, studioalbumet *Tuff Tuff Tuff* i 2001 og *Black Boogie Death Rock'n'Roll* i 2002, som inneholdt både studiolåter og livelåter fra turné i Tyskland med Rose Tattoo. Lunde forlot Backstreet Girls i 2002 og startet punkduoen The Mormones sammen med trommeslager Simen Jeistad.

Dan Thunderbird ble rekruttert på bass. De spilte inn første album med Thunderbird i 2003, *Sick My Duck*, som ble utgitt på FaceFront Records. Bandet la ut på en turné i Norge med over 20 konserter kalt «Boogie My Life Away Tour».

I 2006 sluttet trommeslager Bjørn Terje Baarli i bandet etter 22 år, og svenske Martin H-Son overtok. H-Son forlot bandet i 2018. Frank Albin Tostrup vikarierte som trommeslager på noen festivaljobber sommeren 2018 og ble presentert som nytt fast medlem i bandet under den årlige romjulskonserten på Rockefeller i Oslo 28/12-2018.

De ga ut studioalbumet *Shake Your Stimulator* i 2007. På plata spiller fire forskjellige trommeslagere: Martin H-Son, Pelle Ramone, Bent Bastard og Diesel Dahl.

I 2009 ga BSG ut studioalbumet *Just When You Thought Things Couldn't Get Any Worse... ...Here's the Backstreet Girls*, nå med både Dan Thunderbird og Martin H-Son som fullverdige medlemmer av bandet.

På nyttårsaften 2011 sto Backstreet Girls-besetningen Bjørn Müller, Petter Baarli, Bjørn Terje Baarli og Pål Kristensen sammen på scenen igjen. De spilte på Elm Street Rock Cafes siste åpningsdag før bygget skulle rives. De spilte hele *Party on Elm Street*-albumet. Samme år begynte de innspillingen av sitt 13. studioalbum. De var i studio i Frankrike og Norge, og albumet *Death Before Compromise....* ble utgitt først på CD og deretter på vinyl i 2014. 

I 2015 ble dokumentarfilmen *Backstreet Girls – Tilbake til Muotathal* hvor regissørene Stian Andersen og Morten Kjølberg følger bandet. I 2019 ga de ut albumet *Normal is Dangerous* som ble nominert til Spellemannprisen 2019 i klassen rock.

I 2020 gjorde Backstreet Girls en strømmekonsert under koronapandemien, som i løpet av noen dager hadde over 140 000 seere.[] Konserten blir senere utgitt digitalt under tittelen *Streaming For Vengecance*. I starten av 2021 stod Backstreet Girls uten trommis før Jonas Kjærnsrød kom inn bak trommesettet, og ble med på bandets første turné etter koronapandemien. Samme år ble den andre dokumentarfilmen om bandet gitt ut, filmen *Backstreet Girls – En farligere variant* regissert av Ole Magnus Storberget. I 2023 var bandet en av ni artister som ble nominert til Rockheim Hall of Fame, og i oktober samme år ble det annonsert at bandet var en av tre artister som ble innlemmet dette året. I 2024 fikk låtskriverne Hans Petter Baarli og Bjørn Müller årets ærespris under utdelingen av Musikkforleggerprisen. I juryen begrunnelse stod det blant annet: «Gitaristens sylskarpe riff og tekstforfatterens finurlige, ordspillrike tekster har gitt oss en låtkatalog som få andre norske band kan matche, dette er rett og slett rock’n’roll i verdensklasse.»

Medlemmer
---------

* Hans Petter Baarli, gitar (1984– )
* Bjørn Müller, vokal (1986–1991, 1995– )
* Gaute Vaag, bass (2019– )
* Jonas Kjærnsrød, trommer (2021– )

**Tidligere medlemmer**

* Tom Kristensen, vokal, gitar (1984–1985)
* Pål Kristensen, bass (1984–1999)
* Arne Aarnes, vokal (1985–1986)
* Olle Hillborg, vokal (1991–1993)
* Pat Diamond, vokal (1994)
* Morten Lunde, bass (1998–2002)
* Stein Ramberg, gitar (1984)
* Jon Berg, gitar (1985)
* Anders Kronberg, vokal (1985)
* Bjørn Terje Baarli, trommer (1984–2006)
* Martin H-Son, trommer (2007–2018)
* Dan Thunderbird, bass (2002–2019)
* Frank Albin Tostrup, trommer (2018–2020 )

Diskografi
----------

### Studioalbum

* 1986 *Mental Shakedown* (Medicine Records) (1987/88 Polygram)
* 1988 *Boogie Till You Puke*
* 1989 *Party on Elm Street*
* 1990 *Coming Down Hard*
* 1992 *Let's Have It*
* 2008 *Don't Fake It Too Long* (Hit me! records)
* 2008 *Hellway to High*, svart og rød vinyl (Kick Me)
* 2008 *Sick My Duck*, svart og hvit vinyl (Kick Me)
* 2009 *Tuff Tuff Tuff*, svart vinyl 250 eks, blå vinyl 250 eks (Kick Me)
* 2009 *Black Boogie Death Rock'n'Roll*, svart vinyl 250 eks, grønn vinyl 250 eks (Kick Me)
* 2009 *Shake Your Stimulator*, svart vinyl 250 eks, rød med svart *splatter* vinyl 250 eks (Kick Me)
* 2010 *Just When You Thought Things Couldn’t Get Any Worse... ...Here’s the Backstreet Girls* (Action Records)
* 2014 *Death Before Compromise....*
* 2017 *Don't Mess With My Rock'n'Roll*
* 2019 *Normal is Dangerous*

### Live

* 1993 *Get Yer Yo-Yo's Out! The Backstreet Girls Live*, CD (Revolution Records)
* 2010 *Let the Boogie Do the Talking*, DVD (VME)
* 2020 *Streaming For Vengecance* strømmekonsert
	+ Det ble også spilt inn en konsert-DVD i 2004 som aldri ble utgitt

### Best of

* 2000 *Boogie Till You Bleed*, CD (Universal)

### EP

* 1990 *Party EP*, 12" promo
* 1999 *Christmas Crusher* CD

### CD-Singler og promoer

* 1992 Walking (WEA)
* 1992 Any Minute Now (WEA)
* 2001 Don't Let Me Down, 1-track promo (FaceFront)
* 2003 Sick My Duck, promo (FaceFront)
* 2006 Hey Ho Let's Quo, 2-track promo (FaceFront)
* 2009 Shine a Line, promo-CD

### Filmmusikk

* 1986 X (film), VHS senere utgitt på DVD («Gypo» and «Poor Ol' Sam» demo vers.)
* 2005 Izzat, DVD («Walking downtown»)
* 2006 Kunsten å tenke negativt, DVD («See and be seen»)

### Dokumentarfilm

* 2015 *Backstreet Girls: Back to Muoatathal*

### Samleplater

* 1988 *Rock Train* – Hørespill om HIV, kassett («Hangover In Hamburg»)
* 1988 *Støtteplaten for Bellona*, LP, CD og kassett («Absent Minded»)
* 1989 No.1 Music Club 9/1989, («Gimme Just a Second»)
* 1989 Høstens utgivelser fra Polygram norsk, promo-kassett («Blame It On Suzie», «Goin` Down» og «White Lies»)
* 1992 *God Jul*, Warner promo («Walking»)
* 1992 *Warner Music 5 år – så langt og litt lenger*, promo («Any Minute Now»)
* 1992 *Norway, The Music*, promo («Desperate Youth»)
* 1993 *Lykke til med høstsalget* («Crazy John Gang»)
* 1993 *Norske tordenskrall* («Sexual» and «shake a little finger»)
* 1994 *Vi er Vål'enga* («My Virginity»)
* 1994 *Completely Rock n' Roll* («Gimme Just a Second»)
* 1999 *Norwegian Underdogs* («Billion Dollar Business Baby»)
* 2003 *Oslos Stolthet – Hyllest til Vålerenga* («Kamp i Oslo»)
* 2005 *A Norwegian tribute to the Ramones leaving home* («Commando»)
* 2005 *Izzat*, CD («Walking downtown»)
* 2005 *Det Beste Til Meg Og Mine Venner* – En Hyllest Til Joachim Nielsen («Selvmedlidenhet»)
* 2006 *Never to loud* – Tribute to BSG («Jailbreak Opera» 1985 demo w/Tom Kristensen on vocals)
* 2006 *Kunsten å tenke negativt*, CD («See and be seen»)
* 2006 *Prosjekt 101*, 3CD («Hey Baby»)
* 2007 *Scandinavian Friends* – a Tribute to Roky Erickson, CD og LP («Crazy Crazy Mama»)
* 2010 *The Crypt* – «Live On The Spot», Recorded in Frxta 2008–2010 («Golden Rose») Bryggetaket 26/2-2010
* 2011 *Steinkjer Pønkrock Shitty!* («Rattlesnake Charlie»)
* *Revelution records Vol.1* («Gimme Just a Second»

Referanser
----------

1. ↑   «Backstreet Girls, Hellbillies og Sidsel Endresen innlemmes i Rockheim Hall of Fame 2023»[Hentet fra Wikidata]
2. 1 2  «Backstreet Girls, Hellbillies og Sidsel Endresen i Rockheim Hall of Fame». *samtiden.no*. 19. oktober 2023. Besøkt 20. oktober 2023.
3. ↑  Romerikets Blad – Tilbake der rocken tok tak
4. ↑  «Absent Minded» på NRK TV (YouTube)
5. ↑  «Juventas» på NRK TV (YouTube)
6. ↑  Backstreeet Girls - Store norske leksikon
7. 1 2  Backstreet Girls - Scoopet, udatert 2012
8. ↑  Backstreet Girls fyller 30 år og gir seg ikke: - Det er alltid ei ny låt - VG.no, 28. august 2014, hentet 16. desember 2014
9. 1 2  «Backstreet Girls på film: Rock som vilje og forestilling». *montaes.no*. 8. april 2022. Besøkt 27. august 2023.
10. ↑  «Spellemannominasjoner 2019». *nrk.no*. 7. februar 2020. Besøkt 8. februar 2020.
11. ↑  «Tungtvann nominert til Rockheim Hall of Fame». *nrk.no*. 14. mars 2023. Besøkt 27. august 2023.
12. ↑  «Juryens begrunnelser for vinnerne av Musikkforleggerprisen 2024». *musikkforleggerne.no*. Besøkt 29. mars 2024.
13. ↑  *Tilbake til Muotathal* **(norsk)**. Oslo: IMDB. 8. mai 2015.

Eksterne lenker
---------------

* (no) Offisielt nettsted Rediger på Wikidata
* (en) Backstreet Girls på Discogs Rediger på Wikidata

* (en) Backstreet Girls på MusicBrainz Rediger på Wikidata

* (en) Backstreet Girls på Songkick Rediger på Wikidata

* (en) Backstreet Girls på Last.fm Rediger på Wikidata

* (en) Backstreet Girls på AllMusic Rediger på Wikidata
* (en) Backstreet Girls hos AllMusic
* (no) «Backstreet Girls» i *Store norske leksikon* (Forfatter Jon Vidar Bergan)

| * v
* d
* r
Rockheim **·** Rockheim Hall of Fame |
| --- |
| 2011: a-ha, Åge Aleksandersen, Jokke & Valentinerne, Wenche Myhre, Alf Prøysen  • 2012: DumDum Boys, Jan Eggum, The Pussycats, Terje Rypdal, Jahn Teigen  • 2013: Nora Brockstedt, Lillebjørn Nilsen, Anne Grete Preus  • 2014: deLillos, Knutsen & Ludvigsen, Øystein Sunde  • 2015: Mari Boine, Jan Garbarek, Ole Paus, Inger Lise Rypdal  • 2016: Svein Finjarn, Karin Krog, Motorpsycho  • 2017: Dizzie Tunes, Popol Ace, Raga Rockers  • 2018: Kari Bremnes, Morten Abel, Stage Dolls  • 2019: Finn Kalvik, Anita Skorgan, TNT  • 2020: Radka Toneff, Halvdan Sivertsen, Jonas Fjeld  • 2021: Mayhem, The Monroes, Casino Steel  • 2023: Backstreet Girls, Hellbillies og Sidsel Endresen |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |